Diari Oficial de la Generalitat Valenciana


Sumari del DOGV 4030, del 27-06-2001 (2001/6142)

Informació pública de l'alternativa tècnica del programa per al desenvolupament de l'actuació integrada del polígon del pla parcial Pou del Moro 1 (Xàbia-Alacant).
-------------------------------------------------------------------------------------------------------------------------------------------------------------------

### Dades del document

Número de DOGV
:   4030

Data del DOGV
:   27-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6142


Organisme emissor
:   Santacreu, SL

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada del polígon del pla parcial Pou del Moro 1 (Xàbia-Alacant). [2001/A6142]
  
La mercantil Santacreu, SL, amb codi d'identificació fiscal número B-03129772 i domicili a l'avinguda de Joan Carles I, 69, per a complir el que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, respecte del procediment simplificat a instància d'un particular, fa públic que ha formulat una alternativa tècnica de programa per al desenvolupament d'una actuació integrada del polígon 1 del pla parcial Pou del Moro I, del Pla General d'Ordenació Urbana de Xàbia, que va acompanyat d'un avantprojecte d'urbanització. Aquest document se sotmet a informació pública durant el termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana. L'alternativa tècnica té per objecte la programació dels terreny6s inclosos en el seu àmbit d'actuació.
  
L'alternativa tècnica de programa i els documents annexos (avantprojecte d'urbanització i projecte de redelimitació) han sigut protocol·litzats a la Notaria del senyor Antonio Jiménez Clar, situada a Xàbia, carrer de l'Historiador Chabàs, 1, i queden sotmesos a informació pública durant el termini de 20 dies hàbils, comptadors a partir de l'endemà de la publicació del present anunci en el Diari Oficial de la Generalitat Valenciana. Durant aquest termini qualsevol persona podrà comparéixer a l'esmentada notaria, en dia hàbil i entre les 10.00 i les 14.00 hores, i sol·licitar que li siga mostrada l'acta de protocol·lització dels dits documetns o obtenir-ne una còpia.
  
Així mateix, es fa constar que una còpia de l'esmentada documentació ha sigut depositada a l'Ajuntament de Xàbia, plaça de l'Església, 4 de Xàbia, de conformitat amb el que disposa l'article 48.1.a de la LRAU, a fi de possibilitar la consulta en aquest Ajuntament de les actuacions derivades de la documentació presentada, i de presentar davant d'ell, tant al·legacions com alternatives tècniques que competisquen amb l'exposada, dins del termini d'exposició al públic. Durant els 10 primers dies del termini esmentat, qualsevol persona podrà sol·licitar, davant de l'Ajuntament de Xàbia, una pròrroga d'aquest per 20 dies més, a fi de presentar una altra alternativa tècnica substancialment distinta a la que s'anuncia ací i que competisca amb aquella.
  
Es fa saber a les persones interessades que, conclòs el període d'informació pública, i durant els cinc dies següents, podran formular-se proposicions juridicoeconòmiques, en una plica tancada, davant de l'Ajuntament de Xàbia, per a licitar per l'adjudicació del programa en relació amb qualsevol de les alternatives tècniques presentades que hi competeixen. Finalitzat aquest segon termini, el següent hàbil al cinqué, llevat que siga dissabte, i en aquest cas caldria entendre el dia hàbil posterior, s'efectuarà l'acte públic d'obertura de pliques a l'Ajuntament de Xàbia.
  
Es fa constar expressament que aquest anunci es publica igualment a l'efecte establit en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, per a les persones interessades que siguen desconegudes o que se n'ignore el domicili.
  
El titular desconegut és, a aquest efecte, l'assenyalat a continuació mitjançant la seua referència cadastral: 9107618GN3003H 8958 ZX.